Source: http://www.bihon.ro/szabo-botond-singurul-stranier-de-la-csm-digi/1155347
Timestamp: 2017-08-21 08:39:34+00:00

Document:
Szabo Botond, singurul stranier de la CSM Digi - BIHON
Szabo Botond, singurul stranier de la CSM Digi
la	15. august 2012 15:07
Echipa de polo CSM Digi a renunţat la cei trei jucători maghiari din sezonul trecut – Barát Ferenc, Monostori Attila şi Császár György.
De asemenea, lui Cosmin Baidoc nu i s-a mai propus prelungirea contractului. La capitolul veniri, deocamdată este cert doar transferul unui alt maghiar, Szabó Botond. În vârstă de 25 de ani, el joacă pe postul de extremă dreaptă şi a evoluat în ultimul sezon la Szentes. „Szabó este un jucător bun, care sperăm că va da un randament superior faţă de predecesorul său pe acest post, Császár”, ne-a declarat antrenorul CSM Digi, Tóth László.
Un alt jucător care se află aproape de (re)venirea la CSM Digi este Bogdan Câmpianu. Fostul internaţional orădean de juniori şi tineret a jucat în sezonul trecut în Germania. Câmpianu joacă pe postul de centru, acolo unde CSM Digi îi mai are pe Chioveanu şi Dunca. La echipa noastră mai sunt aşteptaţi internaţionalii Dragoş Stoenescu (33 de ani, portar) şi Alexandru Matei (32 de ani, inter sau extremă stângă), ambii fiind jucători consacraţi, cu o mare experienţă. Cei doi nu au semnat încă pentru CSM Digi, dar se speră că tratativele se vor finaliza cât de curând.
„Nu cred că vom mai aduce alţi jucători. Avem aproape tot nucleul echipei naţionale a României şi acest fapt ne dă speranţe că vom fi mai puternici faţă de sezonul trecut”, afirmă antrenorul Tóth László.
Antrenamente fără jucătorii internaţionali
Echipa de polo CSM Digi se antrenează în formulă restrânsă pentru viitorul sezon. Formaţia orădeană şi-a început pregătirile fără componenţii reprezentativei care au participat la Jocurile Olimpice de la Londra. Cei şapte internaţionali – Kádár, Diaconu, Chioveanu, Buşilă, Ghiban, Stoenescu şi Al. Matei au câteva zile libere pentru odihnă şi refacere. Ei se vor alătura lotului orădean la data de 23 august.

References: CSM 
 CSM 
 CSM 
 CSM 
 CSM 
 CSM 
 CSM 
 CSM